open-index/open-wikipedia-markdown huggingface dataset:
צ'ארלי פדוק

**צ'ארלס "צ'ארלי" ויליאם פדוק** (אנגלית: **Charles "Charlie" William Paddock**; ) היה אתלט אמריקאי ואלוף אולימפי בעל שתי מדליות זהב באולימפיאדת אנטוורפן (1920).

## ביוגרפיה
לאחר שלחם במלחמת העולם הראשונה, פדוק שנולד בג'ונסוויל, טקסס, למד באוניברסיטת דרום קליפורניה. שם הוא הצטרף לנבחרת האתלטיקה והצטיין בעיקר בריצות למרחקים קצרים. הוא ניצח בריצת 100 מטר וריצת 200 מטר באירוע הספורט המשמעותי הראשון שלאחר המלחמה ב-1919 - המשחקים הבין מעצמתיים בו חיילים של מדינות בעלות הברית התחרו אחד נגד השני.

### אלוף אולימפי
שנה לאחר מכן, פדוק נשלח לייצג את מדינתו באולימפיאדת אנטוורפן (1920) בה השיג את הצלחתו הגדולה ביותר. הוא ניצח בריצת 100 מטר, הגיע במקום השני בריצת 200 מטר וזכה עם נבחרת ארצות הברית בריצת שליחים 4X100 ובמדליית הזהב השנייה שלו באולימפיאדה זו. פדוק התפרסם בגלל סגנון הסיום המיוחד שלו כשהוא קופץ לקראת קו הסיום בסוף הריצה.

בשנה לאחר מכן, רץ 110 יארד (שהם קצת יותר ממאה מטר) ב-10.2 שניות. רק ב-1956 הצליחו לשבור את שיאו של פדוק ולרדת מתחת ל-10.2 שניות. נוסף לכך, הוא שבר והישווה שיאי עולם נוספים בריצות הקצרות.

במשחקי הסטודנטים העולמיים שנערכו בפריז, צרפת בשנת 1923 זכה פדוק בשתי מדליות זהב, בריצת 100 מטר כשהשווה את שיאו העולמי בתוצאה של 10.40 שניות ובריצת 200 מטר בתוצאה של 21.00 שניות.

באולימפיאדת פריז (1924), הגיע שוב פדוק לשלב הגמר בריצת 100 מטר ובריצת 200 מטר. אולם, לא נחל הצלחה דומה לזו שבאולימפיאדה ארבע שנים קודם לכן. הוא זכה במדליית כסף בריצת 200 מטר וסיים במקום חמישי בריצת 100 מטר. הוא לא היה שותף לנבחרת השליחים באולימפיאדה זו. ארבע שנים מאוחר יותר, השתתף באולימפיאדת אמסטרדם (1928) שהייתה האולימפיאדה השלישית שלו, אך לא הצליח להגיע לשלב הגמר בריצות ה-100 וה-200 מטר.

בעת הקריירה האתלטית שלו, פדוק שימש בעמדת ניהול במספר עיתונים גדולים. בסוף שנות העשרים השתתף בכמה סרטים. נוסף לכך, היה גם חלק מהפמליה של המייג'ור גנרל (מקביל לאלוף) ויליאם אפשור מאז סיום מלחמת העולם הראשונה. ב-1943, בזמן מלחמת העולם השנייה, אפשור ופדוק נהרגו בהתרסקות מטוס ליד סיטקה, אלסקה. צ'ארלי פדוק היה בן 42 במותו.

## קישורים חיצוניים

* 
* 

קטגוריה:אמריקאים ילידי טקסס
קטגוריה:אצנים אמריקאים
קטגוריה:אלופים אולימפיים: ריצת 100 מטרים (גברים)
קטגוריה:אלופים אולימפיים: ריצת 4X100 מטרים (גברים)
קטגוריה:אמריקאים שנהרגו בתאונות אוויריות
קטגוריה:אתלטים באולימפיאדת אנטוורפן (1920)
קטגוריה:אתלטים באולימפיאדת פריז (1924)
קטגוריה:אתלטים באולימפיאדת אמסטרדם (1928)
קטגוריה:אלופים אולימפיים אמריקאים: אתלטיקה
קטגוריה:זוכי מדליית כסף אולימפית אמריקאים: אתלטיקה
קטגוריה:שיאני עולם אמריקאים: אתלטיקה
קטגוריה:בוגרי אוניברסיטת דרום קליפורניה
קטגוריה:טקסס: אתלטים
קטגוריה:אמריקאים שנולדו ב-1900
קטגוריה:אמריקאים שנפטרו ב-1943
מעוף הדבורה

**מעוף הדבורה** (או **זמזום הדבורה**, ברוסית: **Полёт шмеля**), יצירה תזמורתית מהתקופה הרומנטית מאת המלחין ניקולאי רימסקי-קורסקוב. נכתבה במקור כסיום למערכה השלישית באופרה "סיפורו של הצאר סלטאן" שנכתבה בשנים 1899–1900, אך מבוצעת בעיקר כיצירה נפרדת מהקשרה האופראי.

## על היצירה
היצירה נכתבה על פי אגדה מאת אלכסנדר פושקין. הדבורה היא בעצם נסיך מכושף שמנסה להגיע אל אביו הצאר שאינו יודע שהוא בחיים, לאחר שציווה להרחיק את אמו ואותו בהיותו תינוק ולזרוק אותם בתוך חבית לים.

## מבנה היצירה
כפי שמעיד עליה שמה, ייחודה של היצירה בקו המלודי, המהיר והכרומטי, המחקה את קול זמזום הדבורה. מוטיב זה חוזר על עצמו שוב ושוב בהבדלים של מספר טונים.

פרט למוטיב הזמזום, נעשה ביצירה שימוש בלייטמוטיבים השייכים לדמותו של הנסיך גווידון מסיפור האופרה. הקו הכרומטי עצמו הוא פיתוח של לייטמוטיב אחד (באיור 1, מוצג קו ה"זמזום" הכרומטי מתחת ללייטמוטיב), והשני (איור 2) משמש כקטע ביניים בין החזרות השונות על מוטיב הזמזום.

קובץ:Fotbbmotives.png

## עיבודים
מעוף הדבורה זכה לעיבודים רבים לכלי סולו שונים ובסגנונות שונים כמו רוק ופופ. בין השאר בוצעה היצירה בפסנתר (עובד על ידי רחמנינוב), בכינור, בצ׳לו, בגיטרה חשמלית בליווי תזמורת, בגיטרה בס, בחליל צד, בטובה, בחצוצרה, בטרומבון, מרימבה ובשירת א-קפלה. בעיבוד לפסנתר מבוצע הקטע על ידי הגיבור הראשי בסרט "ניצוצות" ובעיבוד לחצוצרה הוא מושמע בסרט "להרוג את ביל".

יצירה קלאסית נוספת המחקה את מעוף הדבורה היא "הדבורה" של המלחין הגרמני פרנסואה שוברט.

בשנת 1988 להקת המטאל האמריקאית מנוואר הוציאה שיר אינסטרומנטלי בשם Sting of the Bumblebee באלבום Kings of Metal, שמבוסס על המנגינה של רימסקי-קורסקוב.

## קישורים חיצוניים

*קובץ שמע של היצירה
*תווים של היצירה, בעיבוד לפסנתר סולו

קטגוריה:יצירות מאת ניקולאי רימסקי-קורסקוב
קטגוריה:מוזיקה על בעלי חיים
קטגוריה:דבורה בתרבות
ההזדמנות האחרונה

**ההזדמנות האחרונה** (במקור: **No second Chance**) הוא ספר מתח, ה-12 במספר בסדרת הספרים שכתב הרלן קובן. בישראל יצא לאור בהוצאת "ידיעות ספרים" בשנת 2004.

עלילת הספר עוקבת אחר מארק זיידמן, אשר הופך לחשוד העיקרי ברצח אשתו. זיידמן נאלץ להוכיח את חפותו ובו בעת להציל את בתו התינוקת שנחטפה.

## קישורים חיצוניים
* 
* 

קטגוריה:ספרי הרלן קובן
קטגוריה:ספרי 2003
קטגוריה:ספרי ידיעות ספרים
בדיקה ויזואלית

**בדיקות ראייה ויזואליות** הן בדיקות לא הורסות, המשתמשות באמצעי צפייה שונים בעלי גישה פיזית למקום הבדיקה (להבדיל ממערכות לא חודרניות, כגון רדיוגרפיה) לצורך הערכת מצב הנבדק.

אמצעים אלו נפוצים בכל תחומי התעשייה והרפואה המשתמשים בבדיקות לא הורסות.

## מכשור בדיקה
בתחום זה נפוצים מכשירי לואו-טק (כגון זכוכית מגדלת ופנס) ומכשירי היי-טק (וידאוסקופים בעלי יכולת פענוח נתונים עצמאית).

### [[זכוכית מגדלת]]
[שמאל|ממוזער|200px|[זכוכית מגדלת כאמצעי עזר בבולאות]]
משמשת להגדלה אופטית של משטח הבדיקה, על מנת לאתר סדקים קטנים או פגמי חומר שאינם ניתנים לזיהוי בעין בלתי מזוינת.

### פנס
בדיקה באמצעות פנס מיועדת למקד את הראייה האנושית וכך לזהות פגמים בולטים בחומר.

הבודק עוקב בעיניו אחרי אלומת פנס צרה וכך ממקד את תשומת לבו לפרטים ספציפיים.

### בורוסקופ
בורוסקופ הוא למעשה הדור השני של הפריסקופ המוכר מתחום הצוללות והעקיבה, שמיועד לצפות בחלקים אליהם אין אפשרות גישה פיזית לעין האדם (מערות האף, לדוגמה).

מדובר במערכת המשלבת סיב אופטי או תחליף בעל עיקרון זהה (העברת אור מצד אחד של הסיב לצד השני) ומערכת תאורה המתחברת את הסיב. הסיב יכול להיות גמיש או קשיח.

הצד הרחוק של המערכת, העדשה, מתצפת על החלק הרצוי, בעוד מערכת התאורה מאירה את החלק הנ"ל (באופן טבעי, רוב אזורי הבדיקה בשיטה זו חשוכים), וגלי האור מועברים לאחור אל הבודק, הצופה בהם דרך עדשה בצד השני של הסיב.

### וידאוסקופ
וידאוסקופיה היא הדור השלישי של עולם הפריסקופים והבורוסקופים.

עקרונות הווידאוסקופיה זהים לעקרונות הבורוסקופיה, אך במקום עדשה שדרכה הצופה רואה ישירות, ממוקם חיישן דיגיטלי אלקטרואופטי, מסוג CMOS או CCD, או חיישנים מסוגים אחרים, שמתרגם את אותות האור האנלוגיים לדיגיטליים, ומאפשר צפייה בעזרת מסך דיגיטלי.

למערכות וידאוסקופיה מהדור הרביעי יכולת איתור פגמים עצמאית.

## בדיקות רפואיות
בתחומים רפואיים רבים משתמשים במערכות בדיקה ויזואליות, ובעיקר בווידאוסקופיה.

חלק מהשימוש נעשה כחלק מטיפולים כגון צנתור ואורתרוסקופיה, שבהן מוחדר לגוף וידאוסקופ המשולב עם מערכת טיפול, שמאפשר הערכת מצב מיידית וגם טיפול בבעיה.

עקב החודרניות לגוף האדם, המהווה סכנה, טיפולים אלו אינם מוגדרים כבדיקה לא הורסת.

קטגוריה:בדיקות
קטגוריה:תעשייה
ויזואלית
נבחרת גבון בכדורגל

**נבחרת גבון בכדורגל**, הידועה בכינוייה "Azingo Nationale", היא נבחרת הכדורגל הלאומית של גבון.

## כל גביעי העולם
* 1930 עד 1962 - לא נכנסה
* 1966 - פרשה
* 1970 - לא נכנסה
* 1974 - פרשה
* 1978 עד 1986 - לא נכנסה
* 1990 עד 2026 - לא העפילה

## כל גביעי אפריקה

:*משחקי תיקו כוללים גם משחקים שהוכרעו בבעיטות הכרעה

## שיאי שחקנים
נכון ל-31 בדצמבר 2025. *לאחר המשחק מול *
:*שחקנים *'מודגשים** הם שחקנים שעדיין פעילים בנבחרת.''

=== שיאני ההופעות ===
[[קובץ:FC Lorient - May 24th 2013 training - Bruno Ecuele Manga 2.JPG|ממוזער|**ברונו מנגה** שיאן ההופעות (119) בנבחרת גבון בכל הזמנים.]]



=== מלכי השערים ===
[[קובץ:Aubameyang-Vbet.png|ממוזער|**פייר-אמריק אובאמיינג''' מלך שערי (40) נבחרת גבון בכל הזמנים.]]

## מלבישות

## קישורים חיצוניים

* 

## הערות שוליים

קטגוריה:גבון: כדורגל
גבון
אנדרו ליטון

**אנדרו ליטון** (באנגלית: **Andrew Litton**; נולד ב-16 במאי 1959) הוא מנצח תזמורת אמריקאי. היה מנהלה המוזיקלי של הפילהרמונית של ברגן בברגן, נורווגיה, בין השנים 1994–2006 שימש כמנהל מוזיקלי של התזמורת הסימפונית של דאלאס, מאז 2003 כיהן כמנהל אמנותי של עונת הקיץ בתזמורת מינסוטה וביוני 2008 הוארך החוזה שלו למשרה זו עד 2011 ולאחר זאת הוארך שוב עד 2015. ביוני 2012 הסכים ליטון לקבל מינוי למשרת יועץ אמנותי לתזמורת הסימפונית של קולורדו (החל בספטמבר 2013 ועד עונת 2014-15). 

לליטון יש יותר מ-60 הקלטות, בהן "משתה בלשאצר" של ויליאם וולטון, שזיכה אותו בפרס גראמי עם ברין טרפל והתזמורת הסימפונית של בורנמות'; הקלטה של מופע חי של סוויני טוד עם התזמורת הפילהרמונית של ניו יורק (מועמד לגראמי); מערך דיסקים ליובל המאה של וולטון ומכלול הסימפוניות של צ'ייקובסקי עם תזמורת בורנמאות' בחברת דקה; כל הסימפונית של רחמנינוב עם התזמורת הפילהרמונית המלכותית ו"רומיאו ויוליה" של סרגיי פרוקופייב עם הפילהרמונית של ברגן. בנוסף, ליטון הקליט רבות מיצירותיו של גרשווין, הן כמנצח והן כפסנתרן עם התזמורות של דאלאס, בורנמות' והפילהרמונית המלכותית.

## פרסים ואותות הוקרה
* 2003 – מדליית סאנפורד מאוניברסיטת ייל.

## קישורים חיצוניים
* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנצחים אמריקאים
קטגוריה:זוכי פרס גראמי
קטגוריה:אמריקאים שנולדו ב-1959
נבחרת סיישל בכדורגל

**נבחרת סיישל בכדורגל לגברים**, הידועה בכינוייה "הפיראטים", מייצגת את סיישל מאז 1974. הנבחרת חברה בקונפדרציית הכדורגל של אפריקה. בשנת 2011 זכתה באליפות משחקי איי האוקיינוס ההודי.

## כל [[גביע העולם בכדורגל|גביעי העולם]]
* עד 1998 - לא נכנסה
* 2002 עד 2026 - לא העפילה

## כל [[גביע אפריקה לאומות |גביעי אפריקה]]
* עד 1988 - לא השתתפה
* 1990 - לא העפילה
* 1992 - פרשה
* 1994 - לא השתתפה
* 1996 - פרשה
* 1998 - לא העפילה
* 2000 עד 2002 - לא השתתפה
* 2004 עד 2010 - לא העפילה
* 2012 - לא השתתפה
* 2013 עד 2023 - לא העפילה
* 2025 - לא השתתפה
* 2027 - לא העפילה

## הערות שוליים

קטגוריה:סיישל: כדורגל
סיישל
נבחרת אריתריאה בכדורגל

**נבחרת אריתריאה בכדורגל**, הידועה בכינוייה "נערי הים האדום", היא נבחרת הכדורגל הלאומית של אריתריאה.

נבחרת זו נחשבת לאחת החלשות ביבשת אפריקה. 
## כל [[גביע העולם בכדורגל|גביעי העולם]]
* 1930 עד 1998 - לא נכנסה
* 2002 עד 2006 - לא העפילה
* 2010 - פרשה
* 2014 עד 2022 - לא העפילה
* 2026 - פרשה

## כל [[גביע אפריקה לאומות|גביעי אפריקה]]
* 1957 עד 1998 - לא השתתפה
* 2000 עד 2008 - לא העפילה
* 2010 - פרשה
* 2012 עד 2013 - לא השתתפה
* 2015 - פרשה
* 2017 עד 2021 - לא השתתפה
* 2023 - פרשה
* 2025 - לא השתתפה

## הערות שוליים

קטגוריה:אריתריאה: כדורגל
אריתריאה
נבחרת בורקינה פאסו בכדורגל

**נבחרת בורקינה פאסו בכדורגל**, הידועה בכינוייה "הסוסים", היא נבחרת הכדורגל הלאומית של בורקינה פאסו. הנבחרת נקראה בעבר "**נבחרת וולטה עילית בכדורגל**" עד לשנת 1984 כאשר וולטה עילית הפכה לבורקינה פאסו. ההישג הגדול ביותר של הנבחרת הוא בגביע אפריקה לאומות 2013 כאשר הנבחרת סיימה במקום השני.

## כל גביעי העולם
* 1930 עד 1974 - לא נכנסה
* 1978 - לא העפילה
* 1982 - לא נכנסה
* 1986 - לא נכנסה
* 1990 - לא העפילה
* 1994 - פרשה
* 1998 עד 2026 - לא העפילה

## כל גביעי אפריקה

:*משחקי תיקו כוללים גם משחקים שהוכרעו בבעיטות הכרעה

## שחקנים מפורסמים
* יסוף קונה
* ג'ונתן פיטרויפה
* אריסטידה באנסה
* שארל קאבורה
* עבדול ראזאק טראורה

## שיאי שחקנים
נכון ל-6 בינואר 2026. *לאחר משחק נגד *
:שחקנים **מודגשים** הם שחקנים שעדיין פעילים בנבחרת.

### שיאני ההופעות
[ממוזער|279x279 פיקסלים|'''[שארל קאבורה** שיאן ההופעות (102) בנבחרת בורקינה פאסו בכל הזמנים.]]


===מלכי השערים===
[[קובץ:Moumouni Dagano 2011.jpg|ממוזער|342x342 פיקסלים|**מומומוני דגאנו''' מלך שערי (34) נבחרת בורקינה פאסו בכל הזמנים.]]

## קישורים חיצוניים

* 
* האתר הרשמי של הנבחרת

## הערות שוליים

קטגוריה:בורקינה פאסו: כדורגל
בורקינה פאסו
אל תגלה

"**אל תגלה**" (באנגלית: "Tell No One") הוא הספר העשירי בסדרת ספרי המתח של הרלן קובן והרביעי בסדרה המתורגמת לעברית של הוצאת ידיעות ספרים. יצא לאור בישראל בינואר 2006 והוגדר כרב-מכר. הספר עובד לסרט צרפתי מצליח ב-2006, שהוקרן מאוחר יותר בשאר חלקי אירופה, ובפברואר 2007 גם בישראל.

## עלילה
אליזבת ודייוויד בק, זוג מילדות, נהגו לבלות ביחד באגם שרמיין עד שאליזבת נרצחה כשהשניים היו בני 25. 8 שנים לאחר הרצח דייוויד מקבל דואר שמכיל 21 קווים - הזוג חרט לב על עץ ליד האגם, ונהגו לחרוט מתחתיו קו על כל שנה שלהם ביחד. דייוויד ואליזבת היו ביחד רק 13 שנים לפני שאליזבת נרצחה, והדואר שדייוויד קיבל גורם לו להאמין שהיא עודה בחיים.

דייוויד מתחיל לחקור את הרצח לעומק ומגלה עליו דברים חדשים שלא ידע, ובינתיים מסתבך עם המשטרה, שמכריזה עליו כחשוד חמוש ומסוכן, ומרדף אחריו מתפתח ברחבי ניו ג'רזי. חקירתו מובילה אותו לפגישות מסתוריות ולסיבוך חבריו בפרשה, עד שהוא לבסוף מגלה את האמת על מה שקרה לפני אותן 8 שנים.

## קישורים חיצוניים
* האתר הרשמי של הסרט le dis à personne (צרפתית)
* הסרט 
* 

קטגוריה:ספרי הרלן קובן
קטגוריה:ספרי 2001
קטגוריה:ספרי ידיעות ספרים
נבחרת כף ורדה בכדורגל

**נבחרת כף ורדה בכדורגל**, הידועה בכינוייה "Creoles", היא נבחרת הכדורגל הלאומית של כף ורדה. 

התאחדות הכדורגל של כף ורדה הוקמה ב-1982, והצטרפה לפיפ"א ב-1986.

ב-13 באוקטובר 2025 העפילה בפעם הראשונה בהיסטוריה לגביע העולם בכדורגל, לאחר שניצחה 0-3 את נבחרת אסוואטיני.

## כל גביעי העולם

:*משחקי תיקו כוללים גם משחקים שהוכרעו בבעיטות הכרעה

## כל גביעי אפריקה

:*משחקי תיקו כוללים גם משחקים שהוכרעו בבעיטות הכרעה

## סגל הנבחרת
סגל הנבחרת לקראת משחקי מוקמדות מונדיאל 2026 נגד לוב ואסוואטיני.

*מספר ההופעות והשערים נכון ל-13 באוקטובר 2025*

}
 (קפטן)
 

## שיאי שחקנים
נכון ל-17 בנובמבר 2025. *לאחר המשחק מול *
:*שחקנים *'מודגשים** הם שחקנים שעדיין פעילים.''


[[קובץ:Ryan Mendes (LOSC Lille).JPG|ממוזער|**ריאן מנדש''' שיאן ההופעות (94) ומלך השערים (22) של הנבחרת בכל הזמנים]]

## מלבישות

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כף ורדה: כדורגל
כף ורדה
רודולף ברשאי

**רודולף בוריסוביץ' ברשאי** (ברוסית: **Рудольф Борисович Баршай**; 28 בספטמבר 1924 - 2 בנובמבר 2010) היה מנצח, מעבד וויולן יהודי סובייטי-רוסי.

## קורות חיים
ברשאי נולד למשפחה יהודית בכפר לבינסקאיה שבמחוז קראסנודר, ברית המועצות. הוא למד בקונסרבטוריון של מוסקבה אצל פרופסור צייטלין ופרופסור בוריסובסקי. הוא הופיע כוויולן הן כסולן והן במוזיקה קאמרית עם סביאטוסלב ריכטר ודוד אויסטרך. כן ניגן בשלישייה עם מסטיסלב רוסטרופוביץ' ולאוניד קוגן. ברשאי זכה במספר רב של תחרויות סובייטיות ובינלאומיות. בשנת 1954 נשא לאישה את אנה מרטינסון, ציירת ומעצבת תלבושות בימה רוסיה.

בשנת 1955 הקים את התזמורת הקאמרית של מוסקבה, שפעלה בניהולו ובניצוחו עד שעלה לישראל בשנת 1977. הוא עמד בראש התזמורת הקאמרית הישראלית. בשנת 1979 הוא עבר לשווייץ ולאחר מכן עמד בראש התזמורת הסימפונית של בורנמות' (1982–1986). הוא ניצח על הרבה תזמורות ידועות-שם, ביניהן תזמורת ונקובר, התזמורת הסימפונית של לונדון, התזמורת הפילהרמונית המלכותית, התזמורת הסימפונית של סינסינטי ורבות אחרות.

ברשאי זכה לתהילה כפרשן מוזיקה ומעבד יצירות משל שוסטקוביץ' ופרוקופייב וכמנצח על מוזיקה של מאהלר ושוסטקוביץ'. רבות מהקלטותיו זכו לשבחי הביקורת וזכו בפרסים בינלאומיים, ביניהם פרסי גראמי וקאן.

## קישורים חיצוניים

* 
* ביוגרפיה 

קטגוריה:מנצחים יהודים רוסים
קטגוריה:ויולנים רוסים
קטגוריה:מוזיקאים יהודים רוסים
קטגוריה:בוגרי הקונסרבטוריון של מוסקבה
קטגוריה:ויולנים יהודים
קטגוריה:עולים בשנות ה-1970
קטגוריה:רוסים שנולדו ב-1924
קטגוריה:רוסים שנפטרו ב-2010
נבחרת גינאה ביסאו בכדורגל

**נבחרת גינאה ביסאו בכדורגל** היא נבחרת הכדורגל הלאומית של גינאה ביסאו. הנבחרת חברה בקונפדרציית הכדורגל של אפריקה. בשנת 1996 הנבחרת התמודדה בפעם הראשונה בטורניר מוקדמות של גביע העולם בכדורגל במסגרת מוקדמות מונדיאל 1998.

## כל [[גביע העולם בכדורגל|גביעי העולם]]
* 1930 עד 1994 - לא נכנסה
* 1998 עד 2026 - לא העפילה

## כל [[גביע אפריקה לאומות|גביעי אפריקה]]

:*משחקי תיקו כוללים גם משחקים שהוכרעו בבעיטות הכרעה
## קישורים חיצוניים

## הערות שוליים

קטגוריה:גינאה ביסאו: כדורגל
גינאה ביסאו
נבחרת קומורו בכדורגל

**נבחרת קומורו בכדורגל** היא נבחרת הכדורגל הלאומית של קומורו. הנבחרת הוקמה בשנת 1979 אך הצטרפה ל-CAF בשנת 2003 והצטרפה לפיפ"א בשנת 2005.

חלק משמעותי של שחקני הנבחרת (למשל רפידין עבדאללה) נולדו מחוץ למדינה להורים ממוצא קומורי.

## מלבישות

## כל [[גביע העולם בכדורגל|גביעי העולם]]
*1930 עד 2006 - לא נכנסה
*2010 עד 2026 - לא העפילה

## כל [[גביע אפריקה לאומות|גביעי אפריקה]]

:*משחקי תיקו כוללים גם משחקים שהוכרעו בבעיטות הכרעה

## קישורים חיצוניים

## הערות שוליים

קטגוריה:קומורו: כדורגל
קומורו
שר הטבעות (טרילוגיית סרטים)

ממוזער
**טרילוגיית סרטי שר הטבעות** (באנגלית: **The Lord of the Rings Trilogy**) היא זיכיון סרטי קולנוע ניו זילנדיים-אמריקאיים מסוגת פנטזיה אפית שוברי קופות שבוימו על ידי פיטר ג'קסון, המבוססים על ספרי הפנטזיה האפית "שר הטבעות" מאת ג'ון רונלד רעואל טולקין. בטרילוגיית הסרטים מככב אנסמבל שחקנים, בהם איאן מקלן, איאן הולם, ויגו מורטנסן, ג'ון ריס-דייוויס, כריסטופר לי, הוגו ויבינג, שון בין, קייט בלאנשט וליב טיילר.

הטרילוגיה זכתה להצלחה קופתית גדולה. שלושת הסרטים זכו ב-17 פרסי אוסקר במצטבר וכן בעשרה פרסי סאטורן. כל סרט יצא בנוסף במהדורה מורחבת ב-DVD כשנה לאחר יציאתו לקולנוע.

זיכיון הסרטים הארץ התיכונה הכולל גם את טרילוגיית סרטי ההוביט מדורג בתוך עשרת המקומות הראשונים ברשימת זיכיונות הסרטים המכניסים ביותר בכל הזמנים, אחרי זיכיונות כמו היקום הקולנועי של מארוול, מלחמת הכוכבים, הארי פוטר וג'יימס בונד.

שלושת סרטי הטרילוגיה הם:
* **[[שר הטבעות: אחוות הטבעת]]** (2001)
* **[[שר הטבעות: שני הצריחים]]** (2002)
* **[[שר הטבעות: שיבת המלך]]** (2003)

## תקציר העלילה

בתקופה קדומה חישל סאורון את הטבעת האחת, נשק המאגד בתוכו את הכוח ועמו ניתן להשתלט על העולם. הטבעת נפלה בידי איסילדור נסיך גונדור, שכרת את אצבעו של סאורון עם הטבעת. סאורון נוצח אך רוחו ממשיכה לחיות כל עוד הטבעת קיימת. איסילדור איבד את הטבעת והיא התגלגלה כעבור אלפי שנים לידי בילבו בגינס, הוביט מהפלך.

סדרת סרטי ההרפתקאות מתארת את מסעו של פרודו בגינס, אחיינו של בילבו, בדרכו להשמיד את הטבעת. הדרך היחידה להשמדה היא שרפה באש הר הגזירה, המקום בו חושלה, שנמצא בתוך מורדור, מקום משכנו של סאורון. את מסעו של פרודו מלווה לכל אורכו סם גמג'י, משרתו הנאמן, והוא זוכה לעזרה מהאיסטרי גנדלף.

במקביל, אראגורן היורש האמיתי של כתר גונדור, עובר את מסעו האישי בדרכו לחזור אל כס המלוכה השייך לו.

## הפקה
אף על פי שסרטי "שר הטבעות" צולמו בעיקרם בניו זילנד, ההפקה עצמה היא למעשה ניו זילנדית-אמריקאית.

## צוות שחקנים

## הכנסות הסרטים

## ראו גם
* סדרת סרטי "ההוביט" - טרילוגיית הספין-אוף של שר הטבעות

## קישורים חיצוניים

* 
* 
* 
* 
* טרילוגיית סרטי שר הטבעות, בפרויקט הלגנדריום של טולקין באתר פאנדום

**ביקורות:**
* אמנון כרמל, על האפקטים המיוחדים בסדרת סרטי שר הטבעות
* 
* רות נצר. **'שר הטבעות, אחוות הטבעת - המאבק בכוחות הרוע**'. בתוך: נפש הקולנוע. רסלינג. 2014. עמ' 124-132.

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:סרטים אמריקאיים
קטגוריה:סדרות סרטי פנטזיה
קטגוריה:סדרות סרטי הרפתקאות
קטגוריה:זיכיונות: סרטים וסדרות
קטגוריה:טרילוגיות קולנועיות
קטגוריה:סרטים אפיים
בית הספר גרוטון

ממוזער|left|250px
**בית הספר גרוטון** (באנגלית: **Groton School**) הוא פנימייה אפיסקופלית יוקרתית בגרוטון, מסצ'וסטס ובו לומדים רבים מבני ובנות המשפחות המיוחסות של החוף המזרחי בארצות הברית.
## היסטוריה
בית הספר נוסד ב-1884 על ידי אנדיקוט פיבודי, כומר אפיסקופלי ובן לאחת מאותן משפחות בולטות של מסצ'וסטס, שאף שימש כמנהלו עד 1940. פיבודי שכנע את הנדבן עמוס אדמס לורנס שיש צורך בהקמתו של בית ספר פרטי חדש כדי לחנך את בני האליטה המפונקים. לורנס תרם את האדמה שעליה הוקם בית הספר ובעזרת תמיכתם של אישים בולטים כתיאודור רוזוולט וג'יי. פי. מורגן גויסו תרומות בסך 500,000 דולר, שהבטיחו את הקמת בית הספר.

שיטת החינוך שנהגה בגרוטון הייתה ספרטנית וקשוחה. מטרתו המוצהרת הייתה שילובם של בוגריו בשירות המדינה. מטרה זו באה לידי ביטוי במוטו של בית הספר: *Cui Servire Est Regnare* ("עבורם לשרת הוא למשול"). אכן בין בוגריו המפורסמים הרבים של בית הספר נמנו מספר מושלים, חברי הקונגרס של ארצות הברית על שני בתיו, חברי קבינט, שגרירים ופקידים בכירים בזרועות הממשל השונות. בוגר אחד של בית הספר, פרנקלין דלאנו רוזוולט, היה לנשיא ארצות הברית.

כיום לומדים בבית הספר כ-350 תלמידים ותלמידות בכיתות ח' עד י"ב.

## בוגרים מפורסמים
* פרנקלין דלאנו רוזוולט (כמו גם כמה מבניו וצאצאים אחרים מענפיה השונים של המשפחה הנודעת)
* דין אצ'יסון (מזכיר המדינה)
*קלרנס דאגלס דילון, שר האוצר ושגריר ארצות הברית בצרפת
* פרנסיס בידל, השופט האמריקני הראשי במשפטי נירנברג
* אוורל הארימן, מושל ניו יורק, שגריר ארצות הברית למספר מדינות ויועצם של כמה נשיאים.
* מקג'ורג' באנדי, היועץ לביטחון לאומי תחת הנשיאים קנדי וג'ונסון (וגם אחיו ויליאם באנדי)
* אנדיקוט פיבודי, מושל מסצ'וסטס וצאצאו של מייסד בית הספר
* יוג'ין רוסטוב, תת-מזכיר המדינה ויועצו של הנשיא ג'ונסון
*ברונסון קאטינג, סנאטור מניו מקסיקו
*היירם בינגהאם הרביעי, דיפלומט 
* סם ווטרסטון, שחקן

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
גרוטון
קטגוריה:מסצ'וסטס: חינוך
נבחרת סין בכדורגל

**נבחרת סין בכדורגל** היא נבחרת הכדורגל הלאומית של הרפובליקה העממית של סין. נבחרת סין נחשבת לאחת הנבחרות הבכירות ביבשת אסיה. הגיעה למקום השני בגביע אסיה 2004. לזכותה של נבחרת סין הופעה אחת בגביע העולם בכדורגל, בשנת 2002, בה הפסידה בכל משחקיה בשלב הבתים לקוסטה ריקה, ברזיל וטורקיה.

## היסטוריה
הנבחרת הלאומית הסינית הוקמה בשנת 1924 והייתה חברה בפיפ"א בין השנים 1931–1958 והצטרפה בפעם השנייה ב-1979.
ממוזער|סגל נבחרת סין בכדורגל ,2018
לאחר צירופן של הונג קונג ומקאו לשטחה של הרפובליקה העממית של סין, המשיכו שתי הקולוניות לשעבר לשמור על מסגרתן הקודמת, ונותרו בעינן נבחרת הונג קונג ונבחרת מקאו ונבחרת סין כוללת אך ורק את תושבי סין שלפני האיחוד.

עובדה מעניינת בקשר לנבחרת סין קשורה ביריבתה ביבשת, נבחרת קוריאה הדרומית. מאז שנת 1950, שיחקו שתי הנבחרות 30 משחקים ביניהן, אך הנבחרת הסינית מעולם לא הצליחה לגבור על נבחרת קוריאה הדרומית, למרות מספר המשחקים הרב בין שתי הנבחרות.

## כל [[גביע העולם בכדורגל|גביעי העולם]]

:*משחקי תיקו כוללים גם משחקים שהוכרעו בבעיטות הכרעה

## כל [[גביע אסיה בכדורגל|גביעי אסיה]]

:*משחקי תיקו כוללים גם משחקים שהוכרעו בבעיטות הכרעה

## כל גביעי פדרציית הכדורגל של מזרח אסיה
* 2003 - מקום שלישי
* 2005 - **מקום ראשון**
* 2008 - מקום שלישי
* 2010 - **מקום ראשון**
* 2013 - מקום שני

## שחקנים מפורסמים
*דו ווי
* האו האידונג
* פאן זיהי
* לי ג'יניו
* לי טאי
* מרטין דינג
* לי וויפנג
* לי חיאופנג
* קיו שנגפינג
* סון ג'יהאי
* יאנג צ'אן
* ז'אנג ז'י
* מה מינגיו

## שיאי שחקנים
נכון ל-9 בספטמבר 2025. *לאחר המשחק מול *
:*שחקנים *'מודגשים** הם שחקנים שעדיין פעילים בנבחרת.''

=== שיאני ההופעות ===
[[קובץ:Li Weifeng.jpg|ממוזער|324x324 פיקסלים|**לי וויפנג''' שיאן ההופעות (112) בנבחרת סין בכל הזמנים.]]

### מלכי השערים

## מלבישות

## קישורים חיצוניים

* 

## הערות שוליים

קטגוריה:הרפובליקה העממית של סין: כדורגל
סין
קטגוריה:נבחרות סין
דאב אינקורפורשיין

ממוזער|upright=0.7|Hakim Meridja (2013)
ממוזער|upright=0.7|Aurélien Zohou (2013)
**דאב אינקורפורשיין** (**dub inc**, **dub incorporation**) היא להקת רגאיי צרפתית שמנגנת רגאיי-דנסהול ודאב. הוקמה בשנת 1997 בעיר סנט אטיין שבצרפת. מוזיקת הלהקה מושפעת מסגנונות שונים, בכללם מוזיקה ערבית בשל העובדה שחלק מחבריה הם בני מהגרים. ללהקה 4 אלבומים והיא הופיעה ברחבי אירופה.

## חברי הלהקה
בלהקה 7 חברים:

* אקים "בושקור" מריג'ה (Hakim "bouchkour" Meridja) - שירה, כלי הקשה.
* אורלין "קומלאן" זוהו (Aurélien "Komlan" Zohou) - שירה, כלי הקשה.
* פרדריק פיירון (Frédéric Peyron) - קלידים.
* מוריץ פון קורף (Moritz Von Korf) - גיטרה בס, כלי הקשה.
* ז'רמי גרז'ואה (Jérémie Gregeois) - גיטרה מובילה.
* אידיר דרדיש (Idir Derdiche) - קלידים
* גרגורי "זיגו" מברידוראקיס (Grégory "Zigo" Mavridorakis) - תופים.
בעבר היו חברים בלהקה גם מתייה גראנז'ון, עבד-א-נור חנוסי וז'רום מומי.

## דיסקוגרפיה
*Dub Inc Live - 2006.
*Dans le Décor - 2005
*Diversité - 2003
* Version 1.2 - 2001
* Dub Incorporation 1.1 - 1998

## קישורים חיצוניים

* 

קטגוריה:להקות צרפתיות
קטגוריה:להקות רגאיי
ריו

**ריו** (**Rio**) בפורטוגזית ובספרדית פירושה "נהר".

קטגוריה:שמות משפחה
רוק סטאר

**רוק סטאר** (אנגלית: Rock Star) הוא סרט קולנוע אמריקאי שיצא לאקרנים בשנת 2001.

## עלילת הסרט
הסרט מספר על בחור בשם כריס קול, מעריץ מטורף של להקת הרוק הכבד המפורסמת "Steel Dragon" אשר חולם להקים להקה בסגנון של Steel Dragon.

כריס הקים להקת מחווה ל־Steel Dragon הנקראת "Blood Pollution", על שם אחד השירים של Steel Dragon. במהלך הופעת מחווה שלהם, הגיטריסט רוב מתווכח עם כריס לאחר שאלתר סולו בטענה שהם להקת חיקוי, והם רוצים לכתוב חומר משלהם. למחרת, הם מביאים סולן בשם "ברדלי".

כריס וחברתו אמילי, שהיא מנהלת הלהקה ובהמשך גם הסוכנת הפרטית שלו, מאוכזבים מהחברים ועוזבים. יום למחרת כריס מקבל טלפון מגיטריסט הלהקה Steel Dragon קירק קאדי, והוא מודיע לו שהוא מוזמן לבחינות לסולן להקת "Steel Dragon". כריס מופתע. הוא ואמילי נוסעים ללוס אנג'לס לבחינות. כריס מאוד מתרגש ולחוץ. הוא עובר את הבחינות לאחר מאמצים רבים. הלהקה משנה את שמו ל"איזי" בטענה כי "כריס קול זה לא שם מגניב". איזי צובר מעריצים בכל אמריקה ומתפרסם מאוד. לאחר שאיזי מתנהג באנוכיות, אמילי עוזבת אותו ונוסעת לעבוד ולגור בסיאטל עם חברתו של רוב (הגיטריסט מהלהקה הקודמת של כריס).

איזי נפגע אבל היא מבטיחה לו שכשיגיע לסיאטל הם ייפגשו. עכשיו כשאיזי זמר מוכר הוא רוצה גם לכתוב שירים. אבל הלהקה אומרת שרק קירק (הגיטריסט) ואיי-סי (המתופף) כותבים את השירים. איזי מחליט לעזוב את הלהקה והוא מקים להקה משלו שמנגנת מוזיקת סופט רוק. הוא ואמילי חוזרים להיות ביחד ונגמרת תקופת ההבי מטאל שמבוססת על סקס, סמים ורוקנ'רול בחייו של איזי.

הסרט הושפע מסיפורה של להקת ההבי מטאל האנגלית "Judas Priest".

## קישורים חיצוניים
* 

קטגוריה:סרטים מוזיקליים
קטגוריה:סרטים אמריקאיים המבוססים על סיפור אמיתי
קטגוריה:סרטי האחים וורנר
קטגוריה:סרטים אמריקאיים משנת 2001
קטגוריה:סרטי 2001
Groundation

ממוזער|upright=1.25|Groundation (2013)
ממוזער|upright=0.8|Harrison Stafford (2013)
**גראונדיישן** (**Groundation**) היא להקת רגאיי-רוטס מקליפורניה, שיוצרת מוזיקה באווירה חיובית ובסגנון הישן יותר של הרגאיי.

גראונדיישן, שהוקמה ב-1998, משמרת את סגנון הרוטס (שורשים) של הרגאיי עם נגיעות ג'אזיות, ומצליחה בשנים האחרונות להגיע לרחבי אמריקה, אירופה ואפריקה בעזרת המוזיקה שלה, והופיעה בפסטיבלים רבים ברחבי העולם. חברי הלהקה הם מוזיקאים ותיקים שחברו ביחד, ועם כל ההשפעות המוזיקליות והרמה המוזיקלית הגבוהה יצרו רגאיי רגוע אך קצבי המדבר רבות על הראסטפארי.

## מקור השם
פירוש השם "גראונדיישן" הוא לקיחת כולם באותה רמה, וחינוך הדדי ושוויוני של כל אחד מכל אחד, הרגשה חופשית. כמו כן, שם הלהקה מזכיר את המילה Grounation - יום חג ב"ראסטפארי" החל ב-21 באפריל ובו נחגג פסטיבל המסמל את ביקורו של היילה סלאסי לראשונה בג'מייקה ב-1966.

## היוצרים
בגראונדיישן חברים 9 מוזיקאים, אך באלבומיהם משתתפים עוד אמנים רבים, ביניהם אמנים מפורסמים שהשפיעו על היסטוריית הרגאיי כמו Apple Gabriel מ־Israel Vibration ו-Don Carlos מ־Black Uhuru.

### חברי הלהקה ותפקידיהם
* Harisson Stafford (האריסון סטאפורד) - שירה, גיטרה, תופי נייאבאנגי, כלי הקשה
* Marcus Urani (מרקוס אורני) - קלידים, כלי הקשה
* Ryan "Iron" Newman (ריאן "איירון" ניומאן) - גיטרה בס
* James Stafford (ג'יימס סטאפורד) הוחלף בדצמבר 2001
* Paul "Pappa" Spina (פול "פפה" ספינה) - תופים
* Kelsey Howard (קלסיי הווארד) - טרומבון
* David "King" Chachere (דייוויד "קינג" צ'צארה) - חצוצרה
* Jason Robinson (ג'ייסון רובינסון) - סקסופון טנור, חליל, חליל באס
* Mingo Lewis Junior (מינגו לוויס ג'וניור) - תופי קונגה, כלי הקשה
* Derry Armstrong (דרי אמסטרונג) - קורוס
* Ben Krames (בן קראמס) - תופי קונגה, כלי הקשה

## דיסקוגרפיה
*1999:  *[[Young Tree]]*
*2001:  *[[Each One Teach One]]*
*2002:  *[[Hebron Gate]]*
*2004:  *[[We Free Again]]*
*2005:  *[[Dub Wars]]*
*2006:  *[[Upon the Bridge]]*
*2008:  *[[Rockamovya]]*
*2009:  *[[Here I Am]]*
*2011:  *[[Gathering of the Elders]]*

## קישורים חיצוניים

* 

קטגוריה:להקות רגאיי
קטגוריה:להקות אמריקאיות
STS-92

**STS-92**, היא המשימה ה-100 בתוכנית מעבורות החלל של נאס"א. המשימה המריאה על מעבורת החלל דיסקברי, היא כללה שבעה אנשי צוות. המעבורת המריאה לחלל ב-11 באוקטובר 2000 וחזרה לכדור הארץ ב-24 באוקטובר 2000. המטרה של המשימה הייתה להמשיך בניית תחנת החלל הבין-לאומית. 

## צוות
* **מפקד המשימה:**  בריאן דאפי 
* **טייס:** פמלה מלרוי (Pamela A. Melroy)
* **מומחה למשימה:** קואיצ'י וקאטה (Koichi Wakata)
* **מומחה למשימה:** ויליאם מקארתור (William S. McArthur)
* **מומחה למשימה:** פטר ויסוף (Peter J.K. Wisoff)
* **מומחה למשימה:** מייקל לופז-אלגריה (Michael E. Lopez-Alegria)
* **מומחה למשימה:** לירוי צ'יאו (Leroy Chiao)

## המשימה
השיגור היה מתוכנן ל-6 באוקטובר אך נדחה. הוא בוצע ב-11 באוקטובר וב-13 באוקטובר המעבורות התחברה לתחנת החלל הבינלאומית. באותה עת בתחנת החלל היייה לא מאוישת. משימת STS-92 הייתה משימת תפעול והמשך הרכבת תחנת החלל הבינלאומית.לצורך כך תוכננו מספר פעילויות חוץ רכביות.

משימה זו הביאה את חלק ה-Z-1 Truss, גירוסקופ ששולט על יציבות התחנה, מערכת לחץ אוויר מווסת ושתי מערכות טמפרטורה בתחנה.

שתי הליכות החלל הראשונות נעזרו בזרוע רובוטית להרכבת Z-1 Truss. חלק זה מכיל 4 גירוסקופים לייצוב התחנה (הגבול המינימלי לייצוב התחנה הוא 2 גירוסקופים), ושמירת גובה המסלול שלה. לפני הבאת החלק משימות רבות היו צריכות להעלות את התחנה למסלול גבוה יותר (דבר נוסף המהווה סיכון רב).

במהלך טיסה STS-92 מייקל לופז-אלגריה בחן את תרמיל הריחוף SAFER עם האסטרונאוט ג'ף ויסוף, במהלך הניסוי הוא התרחק עד 15 מטרים מהחללית.

המשימה הסתיימה עם נחיתת הדיסקברי ב-24 באוקטובר 2000 בשעה 16:59:47 אחרי הצהריים, לפי שעון מערב ארצות הברית, בבסיס חיל האוויר אדוארדס, קליפורניה.

לאחר סיום המשימה תחנת החלל הבינלאומית הייתה מוכנה לקליטת משלחת קבועה הראשונה.
[שמאל|ממוזער|250px|הדמיית [תחנת החלל הבינלאומית במהלך משימת STS-92]]
שמאל|ממוזער|250px|נחיתת הדיסקברי לאחר משימה מוצלחת

## ראו גם
* משימות מעבורות החלל

## קישורים חיצוניים

* אודות משימת STS-92 באתר נאס"א
* תיאור המשימה
* דיווח לעיתונות
* סרט עם תקציר של מהלך המשימה

## הערות שוליים

STS-92
קטגוריה:2000 בארצות הברית
ארונה דינדאן

**ארונה דינדאן** (בצרפתית: **Aruna Dindane**; נולד ב-26 בנובמבר 1980) הוא כדורגלן עבר מחוף השנהב, יליד אביג'אן ששיחק בעמדת החלוץ.

## קריירה
בקיץ 2000 עבר מן המועדון המקומי איי.אס.אי.סי מימוסאס למועדון הבלגי אנדרלכט, בו זכה פעמיים באליפות בלגיה ב-2001 ו-2004 ופעמיים בסופרקאפ הבלגי ב-2000 ו-2001. בשנת 2003 זכה בשני פרסים חשובים: הנעל השחורה (השחקן ממוצא אפריקני הטוב ביותר בליגה הבלגית) ובנעל הזהב הבלגית (התואר של השחקן הטוב ביותר בליגה הבלגית). ביוני 2005 חתם ארונה על חוזה במועדון מהליגה הצרפתית הבכירה, לאנס. באוגוסט 2009 הושאל לפורטסמות' מהפרמייר ליג למשך שנה, עם אופציה לחתום במועדון בסיום תקופת ההשאלה שלו.

ב-24 במאי 2010 חתם לשלוש שנים בלחוויאה הקטרית, ובינואר 2012 הצטרף למועדון הקטרי אל-ע'ארפה. לאחר תקופת משחק קצרה בקבוצה חתם דינדאן על עסקה לשנה אחת באל-סייליאה ב-27 במאי 2012. אחרי מחצית עונה שוחרר והחל להתאמן בלידס יונייטד, וב-23 במרץ 2013 חתם בקריסטל פאלאס עד לסופה של עונת . הוא שוחרר לפני סופה, ללא הופעה בודדת במדי הקבוצה ועם ספקות לגבי מצבו הבריאותי.

## נבחרת חוף השנהב

דינדאן שיחק גם במדי הנבחרת הלאומית של חוף השנהב. הוא שיחק בנבחרת במסגרת משחקי מונדיאל 2006, בהם כבש צמד שערים במשחק האחרון של הבית המוקדם מול נבחרת סרביה ומונטנגרו. קבוצתו חזרה מפיגור 2-0 וניצחה 3-2. למרות זאת, היא הודחה בשלב הבתים בעקבות הפסדים לארגנטינה והולנד.

שחק במדי הנבחרת הלאומית גם בטורניר גביע אפריקה לאומות, אותו נטש ב-22 בינואר 2006 בעקבות מותה של אחת מבנותיו התאומות. היה בסגלה גם בגביע אפריקה לאומות 2008 בגאנה. לאחר עונתו המוצלחת במדי פורטסמות' נקרא לשחק במדי נבחרת חוף השנהב במונדיאל 2010, ופתח בשניים ממשחקיה, מול  ומול .

## קישורים חיצוניים

קטגוריה:כדורגלנים מחוף השנהב
קטגוריה:חלוצי כדורגל מחוף השנהב
קטגוריה:אביג'אן: כדורגלנים
קטגוריה:כדורגלני מימוסאס
קטגוריה:כדורגלני אנדרלכט
קטגוריה:כדורגלני לאנס
קטגוריה:כדורגלני פורטסמות'
קטגוריה:כדורגלני א-דוחייל
קטגוריה:כדורגלני אל-ע'ראפה
קטגוריה:כדורגלני א-סאיליה
קטגוריה:כדורגלני קריסטל פאלאס
קטגוריה:כדורגלני נבחרת חוף השנהב
קטגוריה:זוכי נעל הזהב הבלגית
קטגוריה:כדורגלני גביע אפריקה לאומות 2002
קטגוריה:כדורגלני גביע אפריקה לאומות 2006
קטגוריה:כדורגלני מונדיאל 2006
קטגוריה:כדורגלני גביע אפריקה לאומות 2008
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2010
קטגוריה:איבוארים שנולדו ב-1980
הדוברמן החברמן

200px|ממוזער|שמאל|מותר ללכת רק בקו ישר
**הדוברמן החברמן** (הסדרה הייתה ידועה גם כ"**דובי דוברמן**") הייתה תוכנית טלוויזיה מקורית של הטלוויזיה החינוכית בת חמישה פרקים ששודרה במקור ב-1981 ולאחר מכן בשידורים חוזרים רבים, וזכתה לפופולריות רבה בקרב ילדי הארץ בשנות השמונים. בשנת 2011 נבחר דובי למקום הרביעי במצעד הדמויות האהובות ביותר של הטלוויזיה החינוכית.

## עלילת הסדרה
התוכנית נועדה לחנך את הילדים בנושא זהירות בכבישים באמצעות כלב דוברמן ידידותי המוצג כדוקטור לחוקי תנועה.
דובי הדוברמן נבח כשמשתתפי הסדרה עשו עברות תנועה והשוטר (דורי בן זאב) נהג להסביר להם את טעותם. בן זאב ומקהלת הילדים שהשתתפו בסדרה שרו שירים שהקלו על זכירת חוקי התנועה. כך הסדרה לימדה את הצופים בה כיצד חוצים כבישים, מה עושים כאשר הרמזור הירוק כבה, שחציית כביש באלכסון היא אסון ועוד.

שיר הפתיחה של התוכנית נכתב על ידי לאה לופנפלד והולחן על ידי רוני וייס.

## הפרקים

## דובי
על מנת לבחור כלב לתפקיד, פנתה הטלוויזיה הלימודית דאז אל יהודה נדולני, שהיה מהמומחים הראשונים בישראל לפסיכולוגיה ומחקר של כלבים. נדולני הציע לבחור בכלב מגזע דוברמן פינצ'ר, בשל היותו של הגזע סובל מתדמית שלילית ולשנותה כך שיראו שגם כלב מגזע שכזה מסוגל לעבוד עם ילדים. אילוף הכלב נעשה על ידי נדולני ובנו צבי נדולני, וסייעו להם גבי ומשה טוקטלי. בהיותו בן 14 (בערך), חלה הכלב בשיתוק האגן האחורי ומת.

## השחקנים הראשיים
*דורי בן זאב - בתפקיד השוטר.
*תיקי דיין - בתפקיד הכלה.
*ספי ריבלין - שומר מעבר חצייה

## פרק שישי 2007
בשנת 2007 הוט הוסיפה את קטגורית סדרות הטלוויזיה החינוכית לערוץ ה-VOD שלה ולכבוד העלייה הפיקה פרק חדש לסדרה. כלב הדוברמן המקורי ששיחק את דובי בסדרה מת ומצאו כלב חדש שישחק את דובי: בובוש, דוברמן בן 8 מכפר ויתקין. בגרסה הזאת רק דורי בן זאב נענה לאתגר ושיחק עם קבוצת ילדים חדשה. השיר של דובי היה עיבוד חדש בגרסת ראפ שבוצע על ידי דורי עצמו וחבורת ילדים.

## קישורים חיצוניים

* 
* 
* 

*דובי בקומזיץ, פרק, שבמזכים שבסופו מוזכר מאלף הכלב, באתר: ׳יוטיוב׳.

## הערות שוליים

קטגוריה:תוכניות טלוויזיה ישראליות לילדים
קטגוריה:תוכניות טלוויזיה ישראליות שעלו לשידור בשנת 1981
קטגוריה:הטלוויזיה החינוכית הישראלית - תוכניות לימודיות-חינוכיות
קטגוריה:כלבים בתרבות
קטגוריה:תוכניות טלוויזיה אשר עוסקות בבטיחות בתחבורה
דברי ימי נרניה (סדרת טלוויזיה)

**דברי ימי נרניה** (באנגלית: **The Chronicles of Narnia**) היא סדרת טלוויזיה לילדים בת שלוש עונות אשר הופקה בין השנים 1988–1990 עבור הערוץ הבריטי BBC, אשר מבוססת על סדרת הספרים "דברי ימי נרניה" מאת ק.ס. לואיס. בישראל הסדרה שודרה בערוץ הראשון בתחילת שנות התשעים.

פירוט העונות של הסדרה:
* עונה ראשונה (1988) - האריה, המכשפה וארון הבגדים
* עונה שנייה (1989) - הנסיך כספיאן / המסע בדורך השחר
* עונה שלישית (1990) - כס הכסף

## סקירת סדרה

## קישורים חיצוניים

ימין|200px|ממוזער|משתתפי הסדרה המקורית

קטגוריה:דברי ימי נרניה
קטגוריה:סדרות טלוויזיה בריטיות לילדים
קטגוריה:סדרות טלוויזיה בריטיות שעלו לשידור בשנות ה-1980
קטגוריה:סדרות פנטזיה בריטיות
קטגוריה:הערוץ הראשון - תוכניות רכש
דרכון ננסן

[שמאל|ממוזער|200px|דרכון ננסן ([כריכה)]]
**דרכון נַנְסֶן** היה מסמך שהונפק על ידי משרד ננסן הבינלאומי לפליטים של חבר הלאומים, החל בשנת 1922, לבני אדם שאיבדו את נתינותם, על מנת לאפשר להם לחצות גבולות. דרכוני ננסן קיבלו את שמם מחתן פרס נובל לשלום פריטיוף ננסן הנורווגי, שעמד מאחורי הרעיון והיה אחראי לביצועו כנציב העליון לענייני פליטים בחבר הלאומים.

הצורך בדרכון מיוחד זה התעורר לראשונה כתוצאה ממהפכת אוקטובר ברוסיה. לנין הורה לשלול את אזרחותם של כ-1.4 מיליון רוסים שברחו מארצם מפחד הקומוניסטים. במצב שנוצר לא יכלו אנשים אלה לחצות גבולות בינלאומיים, בהיעדר דרכון כלשהו. חבר הלאומים הנפיק כ-450,000 דרכוני ננסן לבני-בלא-ארץ שנזקקו להם. משרד ננסן הבינלאומי לפליטים קיבל ב-1938 את פרס נובל לשלום על פעילותו זו, שהייתה אחת מההצלחות המעטות של ארגון חבר הלאומים.

בין הפליטים הרוסים הידועים שהשתמשו במסמכים מיוחדים אלה כדי להגר למערב, ניתן למנות את איגור סטרווינסקי, סרגיי רחמנינוב, הרב מנחם מנדל שניאורסון (הרבי מלובביץ'), זאב ז'בוטינסקי, מארק שאגאל ואנה פבלובה.

## קישורים חיצוניים

קטגוריה:דרכונים
קטגוריה:מסמכים היסטוריים
קטגוריה:ננסן
קוקי הירוטה

שמאל|ממוזער|250px|הירוטה מקשיב לגזר דינו.
**קוֹקי הירוֹטה** (ביפנית: 広田 弘毅; 14 בפברואר 1878 - 23 בדצמבר 1948) היה פוליטיקאי יפני וראש ממשלת יפן ה-32, מ-9 במרץ 1936 עד ל-2 בפברואר 1937.

## ביוגרפיה
* הירוטה נולד במחוז פוקואוקה וסיים את לימודיו בתחום המשפטים באוניברסיטת טוקיו. הוא החל לעבוד במשרד לענייני חוץ במסגרת קריירה דיפלומטית. לאחר מכן שימש שגריר בברית המועצות בין השנים 1928 ו-1932, זאת לפני שהתמנה לתפקיד שר החוץ בשנת 1933, בשנה שבה פרשה יפן מחבר הלאומים. בעקבות תקרית 26 בפברואר בשנת 1936, מינה הקיסר הירוהיטו את הירוטה לראש ממשלת יפן.

בתמיכתו של הקיסר חתמה ממשלתו של הירוטה על הסכם אנטי-קומינטרן. ואולם, תקופת כהונתו נמשכה קצת פחות משנה: בתחילת שנת 1937 מינה הירוהיטו ראש ממשלה חדש, היאשי סנג'ורו, ששמר על תפקידו ארבעה חודשים בלבד. לאחר מכן מינה הקיסר את פומימרו קונואה כראש ממשלה. הירוטה החזיק בתפקיד שר החוץ תחת ממשלתם של היאשי וקונוי עד פרישתו בשנת 1938.

תקופת כהונתו השנייה של הירוטה כשר החוץ הובילה לבסוף למותו. כוחות יפנים צעדו לתוך נאנג'ינג בסוף שנת 1937 וגרמו לשרשרת אירועים הידועה בשם טבח ננקינג. אף על פי שהירוטה לא היה אחראי על יחידות סוררות אלה, הוא היה שותף למידע הנוגע לטבח, וכן שיתף את השגרירות היפנית בוושינגטון במידע זה.

שמועות לגבי חוסר אהדתו של הירוטה כלפי המערכה הסינית הגיעו לאוזניהם של הצבא היפני שאילצו אותו לפרוש מתפקידו בשנת 1938. הירוטה חזר לזירת הפוליטיקה ולדיוני המשא ומתן לשלום בין יפן וברית המועצות בשנת 1945. באותה תקופה היו יפן וברית המועצות תחת הסכם אי-התקפה למרות ששאר בעלי הברית הכריזו מלחמה על יפן. הירוטה ניסה לשכנע את ממשלתו של סטלין לא לצאת למלחמה, ואולם הוא נכשל: הסובייטים יצאו למלחמה לאחר המתקפה האטומית של ארצות הברית על העיר היפנית הירושימה.

לאחר כניעתה של יפן, סווג הירוטה כפושע מלחמה ממעלה ראשונה והוא הובא בפני בית הדין הבינלאומי הצבאי למזרח הרחוק. הוא נמצא אשם ללא שניסה להגן על עצמו, ונידון למוות בכלא סוגמו.

## ראו גם
* פשעי מלחמה
* פשעים נגד האנושות

## קישורים חיצוניים

* מידע נוסף ותמונה
* 

קטגוריה:פושעי מלחמה יפנים שהוצאו להורג
קטגוריה:ראשי ממשלת יפן
קטגוריה:שרי החוץ של יפן
קטגוריה:שגרירים בברית המועצות
קטגוריה:שגרירי יפן
קטגוריה:פוליטיקאים יפנים במלחמת העולם השנייה
קטגוריה:בוגרי אוניברסיטת טוקיו
קטגוריה:אנשים שהוצאו להורג על ידי בית הדין הבין-לאומי הצבאי למזרח הרחוק
קטגוריה:יפנים שנולדו ב-1878
קטגוריה:יפנים שנפטרו ב-1948
סמגמה

**סמגמה** (מלועזית: **Smegma**; בעברית: חֵלֶב העורלה, חֵלֶב הדגדגן) היא הפרשה סמיכה ולחה המצטברת מתחת לעורלת הפין וסביב הדגדגן. סמגמה קיימת בכל היונקים, בזכרים ובנקבות כאחד. הסמגמה מכונה בעברית חֵלֶב העורלה והדגדגן. נפוץ יותר לראות סמגמה בגברים שלא נימולו לעומת נימולים.

## מרכיבים ומאפיינים
סמגמה כוללת על פי רוב הפרשות מבלוטות חֵלֶב, הפרשות שומניות, תאי אפיתל שנשרו מן העור וחיידקים. לפיכך מאופיינת הסמגמה לעיתים בריח לא נעים ובטעם עז ועלולה להיות מצע עשיר להתרבות חיידקים נוספים. החיידק העיקרי התורם ליצירת הסמגמה הוא מיקובקטריום סמגמטיס. מניעת ריחות לא נעימים והתרבות חיידקים מתאפשרת באמצעות היגיינה אישית. את הסמגמה ניתן לסלק בניגוב או ברחיצה.

בפעוטות שלא נימולו תיתכן הצטברות סמגמה בצורת פניני סמגמה שגודלן נע ממילימטרים בודדים ועד גודל אפונה. פניני הסמגמה נראות כבליטה חלקה ולבנבה מעל העטרה ומתחת לעורלה. בשל מצב של פימוזיס פיזיולוגי פתח העורלה צר ואין לפניני הסמגמה מוצא. פניני סמגמה אינן מחייבות התייחסות רפואית ולאחר היפרדות טבעית של העורלה מהעטרה בשנים הראשונות לחיים הן ייפלו החוצה מעצמן.

## תפקידים
אומנם תפקיד הסמגמה אינו ברור לחלוטין, אך יש לגביו כמה השערות:
:* סיכוך איברי המין.
:* שמירה על ניקיון איברי המין (בין היתר על ידי סילוק שכבת התאים המתה והפרשותיה).
:* הגנה על האזור הסמוך לשופכת השתן.
:* יצירת לחות תחת העורלה – למעשה זוהי אליה וקוץ בה, שכן הלחות יכולה להיות מצע להתרבות פתוגנים, אך היא מונעת יובש וסדקים בעור הפין שגם הם יכולים להוות מצע להתרבות גורמים מזיקים.

## סכנות
חוסר שמירה על היגיינה אישית יכול להביא להצטברות כמות רבה של סמגמה שנרקבת ומתרבים בה גורמים מזיקים בכלל וחיידקים בפרט. לפי ארגון הסרטן האמריקאי (American Cancer Society), הצטברות סמגמה מגדילה את הסיכון לסרטן באזור העורלה ובפין, מאחר שהגירוי שהיא גורמת עלול להתפתח לדלקת, וכן מאחר שהיא מקשה על גילוי מוקדם של המחלה.
במקרים של הזנחה חמורה תיתכן דלקת המביאה לפימוזיס פתולוגי – הידבקות העורלה לפין עם הצרת פתח העורלה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נוזלי גוף
קטגוריה:רבייה
אמנות פלסטית

ממוזער|150px|רישום
ממוזער|קדרות
**אמנות פלסטית** היא שם כולל לאמנויות שעוסקות בחומרים הניתנים לעיבוד בדרך כלשהי כגון חימר, צבע, נייר או מתכות למיניהן. אמנויות המסווגות כאמנויות פלסטיות הן, למשל, ציור, רישום ופיסול; כמו כן, יכולה ההגדרה להתייחס לעיתים לאדריכלות, לעיצוב ולעבודות בעץ, באבן ובמתכות. 

## היסטוריה
אמנות פלסטית היא אחד הענפים המרכזיים באמנות בכלל, וככל הנראה הקדום ביותר. ציורי קיר ופסלונים נעשו עוד בשחר האנושות.
עם השנים התבררה המגמה של האמנות הפלסטית להגיע לכדי יצירת העתק מדויק של המציאות, אך כאשר מטרה זו הושגה במידה רבה בתקופת הרנסאנס, התחילה מגמה הפוכה של שבירת צורות והצגת רגש במקום המציאות.

[שמאל|ממוזער|150px|הפסל "[דוד (מיכלאנג'לו)|דוד" של מיכלאנג'לו נחשב לאחד מהישגיה הגדולים של האמנות]]
עד סוף המאה ה-19 היה ידוע שגורל האמנות כולה נחתך בחדר העבודה של האמן ועצם מעשה היצירה מוכתב על ידי מגעו של הצייר בבד, גישושיו של ארכיטקט על פני שולחן השרטוט שלו, ותחושת החימר מתחת לאצבעותיו של הפסל. מעשי יצירה אלה היו ההישג והמהות של היצירה האמנותית. בתחילה, המגמה של האמנות הפלסטית הייתה מבוססת על התפיסה האקדמית והגיעה עד לכדי יצירת העתק מדויק של המציאות, בעיקר בציור ובפיסול. בימינו, עם התפתחות המדע והטכנולוגיה, הקשרים בין האמנים הפכו לעניין של יום ביומו ונוצר זרם חדש באמנות, שהוביל לדרך חדשה ושונה מכל מה שהיה ידוע עד היום בציור ובפיסול. הנוף, האנטומיה והמציאות נעלמו, ובמקומם באו הסמלים, שבירת הצורות ורגש.

חדר העבודה של האמן הפך לשקוף, האימפרסיוניסטים ביקרו אצל הקוביסטים, השפיעו זה על זה והושפעו יחדיו מחיתוכי העץ היפניים ומהפיסול האפריקאי. במהלך הקשרים הללו נוצרה האמנות בת ימינו. היום כל האמנים בעולם שותפים בתחום האמנות, ורק המבקר בתערוכה או ההיסטוריונים של האמנות ופרשנייה נדרשים לעקוב אחר מהלך הקשרים בין האמן לסביבתו או בינו לבין אמנים אחרים. האמן עצמו פטור ממתן פרשנות לעבודתו.

## ראו גם
* אמנות חזותית
* אמנות פלסטית
* טכניקות אמנותיות

## קישורים חיצוניים

*
קטגוריה:אמנות חזותית
תקנות התכנון והבנייה

בישראל, **תקנות התכנון והבנייה** מותקנות על ידי שר הפנים ומתעדכנות עם השנים.

התקנות משלימות את חוק התכנון והבנייה 1965, ונועדו לפרט את תהליך הרישוי למבנה חדש, את הפיקוח על בנייתו ואת אישורי האכלוס הנדרשים.

## תוכן התקנות
* הגדרות
* הגשת בקשה להיתר
* חתימות בעלי הקרקע
* עורך הבקשה
* תכולת הבקשה להיתר
* מתן היתר ותנאיו
* תנאים לקבלת תעודת גמר
* תקנות סניטריות
* גודלם, אוורורם ותאורתם של חלקי הבניין- הגדרות
* גודלם של חלקי הבניין
* אוורור חדר שירות
* אמצעי בטיחות והגנה לפתחים
* הגנה מנפילה במקומות עם הפרשי גבהים
* מבנה חדר המדרגות
* בליטות, גגונים
* התקנת סידורים לנכים בבניין ציבורי
* ביקורת במקום הבניה
* חישוב שטחי בנייה לקביעת אגרות
* חישוב שטחים ואחוזי בנייה בתוכניות ובהיתרים
* חיבור מבנה לתשתיות לפני השלמת תנאי ההיתר
* היתר לעבודה מצומצמת

## ראו גם
* חוק התכנון והבנייה
* תכנון ובנייה בישראל
* דיני פניות ציבור בנושאי מקרקעין, בינוי ושיכון במשרדי מדינת ישראל

## לקריאה נוספת
* שמואל רויטל, **דיני התכנון והבניה**, הוצאת סדן.

## קישורים חיצוניים
* 
* מנהל תכנון, משרד הפנים
* מנהל תכנון - תקנות בניה
* תקנות התכנון והבנייה - Architecture.org.il
* חוק התכנון והבניה - Saf.co.il
* תקנות התכנון והבניה באתר ויקיטקסט

קטגוריה:ישראל: תכנון ובנייה
קטגוריה:ישראל: חקיקת משנה
AGM-86 ALCM

**AGM-86 ALCM** הוא טיל שיוט משוגר מהאוויר (ALCM - Air Launched Cruise Missle) שנמצא בשימושו של חיל האוויר של ארצות הברית. הטיל משוגר ממטוסי B-52 סטרטופורטרס.

בשנת 1974 התחילה העבודה הראשונית על פיתוח הטיל, ופותח אבטיפוס שלו. בשנת 1977 התחיל פיתוח בקנה מידה מלא של הטיל, על מנת להוות נדבך נוסף ביכולת ההרתעה הגרעינית העומדת לרשות ארצות הברית.

במקור, הטיל פותח עם ראש נפץ גרעיני מתוך הנחה שלפחות בשלב הראשון של המלחמה, טילי הטומהוק יספיקו למתקפה קונבנציונלית. אולם, בשל ריבוי הפעולות הצבאיות בהם ארצות הברית הייתה מעורבת, נוצר מחסור בטילי טומאהוק. דבר שגרם להאצת פיתוח הגרסה הקונבנציונלית. בשל מבנהו של הטיל לא ניתן לשגרו מספינות או מכל כלי שיט אחר, אלא ממטוסי B-52 בלבד. לאחר השיגור, נפתחים כנפונים, משטחי הזנב וכונס האוויר. 
טווח הטיל כ- 2,000 קילומטר והוא נחשב למדויק וקטלני ביותר.

טילים שהוסבו לתצורה הקונבנציונלית, שימשו את חיל האוויר של ארצות הברית בפתיחת מבצע סופה במדבר. טילים ששוגרו ממטוסי B-52 פגעו במטרותיהן בגזרה המרכזית של עיראק עוד לפני שראשוני המטוסים מסוג F-117 ניטהוק נכנסו למלחמה. 
כיום, רוב הטילים מהגרסה הגרעינית הוסבו לגרסה קונבנצינאלית בשל הסבירות הנמוכה ביותר שיעשה בהם שימוש כלשהו.

## קישורים חיצוניים

קטגוריה:טילי שיוט
קטגוריה:טילים אמריקאיים
מיל מי-28

**מיל מי-28** או **מי-28** (באנגלית: **Mil Mi-28**. כינוי בקוד דיווח נאט"ו: **Havoc**, **האבוק**) הוא מסוק קרב דו-מושבי רוסי, האחרון מסדרת מסוקי הקרב של חברת מיל הרוסית, שעברה להתרכז בייצור מסוקים אזרחיים. 

## פיתוח
המסוק פותח על סמך דגם המיל מי-24, ותוכנן כדי להתחרות במסוקים אמריקאיים מודרניים, דוגמת ה-AH-64 אפאצ'י וה-AH-1W סופר קוברה, ומבנהו מזכיר במידת מה מסוקי קרב אמריקאים. המסוק לא זכה לפופולריות רבה וכמעט שלא יוּצא. בעקבות כך, החליטו הרוסים לפתח את מסוק ה-ka-50 מתוצרת קאמוב, שהתפרסם בשל מבנהו הייחודי של שני רוטורים המסתובבים לכיוונים נגדיים וממוקמים אחד מעל השני, ובכך מספקים למסוק דחף לעילוי בניצב למישור המסוק (ולא דחף ספירלי כבמסוק רגיל), ומייתרים את הצורך ברוטור הזנב. עתידו של המיל מי-28 תלוי ביכולת הרוסים לייצא אותו וכן במידת הרושם שיותיר במופעים אוויריים.

## מבנה
זהו מסוק בעל אמצעים אלקטרוניים רגישים, ומכ"ם חזק. יש לו שני תאי טיס, המוגנים בצורה כבדה. על אף המסוק מורכבים שלל אמצעים אלקטרונים רגישים. בעל רוטור זנב קטן יחסית לדגמים של מסוקים רוסיים אחרים.

## דגמים
***מי-28A** - הדגם המקורי. יוצר כמסוק תקיפה כנגד טנקים בעיקר. פיתוחו הסתיים בשנת 1998. טיסתו הראשונה הייתה בשנת 2003 (ראה נתונים בהמשך).
***מי-28N** - דגם משופר. בעל אמצעים אלקטרונים רבים ומכ"ם חזק. מתוכנן לפעילות בכל עונות השנה, ביום ובלילה. כמה מן המסוקים מצוידים במנועי TV3-117V MA-SB3 (כ-2,500 כוחות סוס האחד), מתוצרת אוקראינה. כושר המראה בעומס של עד 11,500 ק"ג, כשמתוכם 2,350 ק"ג של מטען (ראה נתונים בהמשך).
***מי-28D** - דגם הדומה לדגם ה-"מי-28N", אך אינו מצויד במכ"ם.
***מי-28NAe** - גרסת ייצוא שהוצעה לצפון קוריאה.
***מי-40** - גרסת תובלה, בעלת יכולת לשאת כלי נשק.
***מי-28UB** - דגם משופר

## מפעילות
* - 368 מסוקים נמצאים בשירות.
* - 14 מסוקים מהדגם Mi-28N/MMW.

## נתונים כלליים (מי-28A,1987)
***צוות** - 2 (טייס ונווט/טכנאי מערכות נשק. הנווט יושב מקדימה)
***אורך** - 17.01 מטר
***אורך ה[[מדחף|רוטור]]** - 17.20 מטר
***גובה** - 3.82 מטר
***משקל** - ריק: 8,095 ק"ג. מלא: 10,400 ק"ג.
***משקל המראה מרבי** - 11,500 ק"ג
***מהירות  מרבית** - 300 קמ"ש
***טווח פעולה** - 1,100 ק"מ
***סייג רום** - 5,800 מטר
***כלי נשק** - מקלע Shipunov 2A42. בעל יכולת לשאת חימוש כבד, כמו טילים ופצצות, במשקל של עד 2,300 ק"ג.

## נתונים כלליים (מי-28N)
שמאל|ממוזער|250px|חימוש הנישא על המי-28
שמאל|ממוזער|170px|אף המסוק
***צוות** - 2 (טייס וטכנאי מערכות נשק)
***אורך** - 17.01 מטר
***אורך ה[[מדחף|רוטור]]** - 17.20 מטר
***שטח מוטת המדחפים** - 232.4 מטר
***גובה** - 3.82 מטר
***משקל** - ריק: 7,890 ק"ג. מלא: 10,400 ק"ג.
***משקל המראה מרבי** - 12,100 ק"ג
***מהירות  מרבית** - 324 קמ"ש
***טווח פעולה** - 460 ק"מ (286 מייל)
***סייג רום** - 5,750 מטר
***קצב טיפוס** - 816 מטר/לדקה
***כלי נשק** - מקלע Shipunov 2A42 בקוטר של כ-30 מ"מ. בעל יכולת לשאת חימוש כבד במשקל של עד 2,400 ק"ג, כמו: טילים (טילים נגד טנקים וטילי אוויר-אוויר) ופצצות.

## ראו גם
* מיל מי-24
* מיל מי-8
* בואינג AH-64 אפאצ'י

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מסוקי קרב
קטגוריה:אמצעי לחימה רוסיים
קטגוריה:מסוקי מיל
טרגו פרומוס

**טרגו פרומוס** (ברומנית: **Târgu Frumos** - היריד היפה) היא עיירה רומנית במחוז יאשי בחבל מולדובה.

בטרגו פרומוס קיימת תחנת רכבת ובימי מלחמת העולם השנייה, שם היה מחנה ריכוז ליהודי מולדובה, אליו הובאו יהודים מיאשי לאחר פרעות יאשי.

## היסטוריה
במהלך מלחמת העולם השנייה, בחודשים מרץ ומאי 1944, התרחשו באזור זה שני קרבות בין הגרמנים לסובייטים, כחלק מהחזית המזרחית במלחמת העולם השנייה, מבצע יאשי-קישינב הראשון ומבצע יאשי-קישינב.

## יהודים
באמצע המאה ה־19 התיישבו בטרגו פרומוס מספר משפחות יהודיות, שתרמו להפיכת היישוב לעיירה ולמרכז מסחרי. בשנות ה-20 וה-30 הייתה בעיר פעילות ציונית שכללה הכשרה של חלוצים לקראת עלייה לארץ ישראל.

על פי מפקד אוכלוסין משנת 1930, 1,608 יהודים חיו בטרגו פרומוס. בשנת 1930, בהתקפה אנטישמית על היהודים בעיר מצד תומכיו של אלכסנדרו קונסטנטין קוזה, התגוננו צעירים יהודים והשיבו לתוקפים מנה אחת אפיים. חקירה של השלטונות העלתה שהיהודים פעלו מתוך הגנה עצמית והעצורים היהודים שוחררו.

בסתיו 1940, כל הגברים היהודים, בין הגילאים 18 עד 50 היו נתונים לעבודות כפייה. רבים נשלחו למחנה עבודה במחוז בוטושאן, בעוד אחרים גורשו לטרנסניסטריה. טרגו פרומוס הייתה גם תחנת עצירה למשך 24 שעות ברכבת המוות למחנה קלאראש. ב-1 ביולי 1941, כאשר הרכבת הגיעה לטרגו פרומוס, 654 גופות הוצאו מהרכבת והובלו לבית הקברות היהודי במקום, שם הם נקברו.

בשנת 1947 דווח על פרעות בעיר נגד היהודים.

## דמוגרפיה

נכון לשנת 2011, 9,386 אנשים גרים בעיר, 81.6% רומנים, 9.14% ליפובנים ו-9.08% צוענים.

## גלריה

קובץ:Ayundamiento de Tg Frumos.jpg|בניין העירייה
קובץ:The'ESPLANADE'Tg.Frumos.ROMANIA.JPG|הטיילת המרכזית של טרגו פרומוס
קובץ:GarabetIbraileanu.PrimarySchool.Tg.Frumos.ROMANIA.JPG|בית ספר יסודי בעיירה
קובץ:Biserica „Uspenia” din Târgu Frumos1.jpg|כנסיית ליפובנים
קובץ:Biserica „Cuvioasa Paraschiva”.JPG|כנסיית פאראסקבה האדוקה
קובץ:Gara Targu Frumos4.jpg|תחנת הרכבת בעיירה
קובץ:Biserica de lemn din Târgu Frumos11.jpg|כנסיית עץ בפאתי העיירה


## קישורים חיצוניים

* 

## הערות שוליים

קטגוריה:רומניה: עיירות
קטגוריה:קהילות יהודיות שהושמדו בשואה